b'\n_START_ARTICLE_\nDibuho\n_START_PARAGRAPH_\nAng\xc2\xa0dibuho\xc2\xa0ay isang larawang iginuhit nang mabilis sa kamay lamang at kadalasang hindi madalas na sinasadya bilang isang tapos na gawa. Ang dibuho ay maaaring gamitin sa iba\xe2\x80\x99t ibang paraan: ito ay maaaring itala ang isang bagay na nakikita ng isang artista, ito ay maaaring ipangtala o para payabungin ang isang ideya para magamit sa hinaharap, o di kaya\'y ito ay ginagamit bilang isang mabilis na paraan upang maisalarawan ng biswal ang isang imahen, ideya o prinsipyo._NEWLINE_Ang mga dibuho ay maaring gawin sa kahit anong materyal sa pang-guhit. Ang salitang "dibuho" ay pangkaraniwang tumutukoy sa mga biswal na gawain kung saan ginamit ang tuyong medyum tulad ng silverpoint, grapayt, lapis, uling, o pastel. Subalit ito\'y maaaring tumukoy sa mga larawang kung saan ginamit ang panulat at tinta, bolpen, watercolor, at oil paint (pinturang langis). Ang dalawang huli ay karaniwang tinatawag na watercolor sketch at oil sketch. Maaaring imodelo ng isang iskultor ang mga tatlong-dimensyon na dibuho sa luad, plasticine, o waks.'